wickkiey/tamil-wikipedia-chunked huggingface dataset:
# எதெல் பெல்லாமி

## வாழ்க்கை

இவர் 1881 நவம்பர் 17 இல் மாண்டகு எட்வார்டு ஜேம்சு புட்வெல் பெல்லாமிக்கும் (1850–1908) காசுதெல் எனப்பட்ட மேரி பெல்லாமிக்கும் பிறந்தார். இவரது மாமா பிராங்க் ஆர்த்தர் பெல்லாமிஆக்சுபோர்டு பல்கலைக்கழகத்தின் இராடுகிளிப் வான்காணகத்தி இரண்டு உதவியாளரில் மூத்தவர் ஆவார்; எதெல் 1899 இல் தன் 17 ஆம் அகவையில், அவருக்காக வீட்டில் இருந்தே பகுதிநேர உதவியாளராகப் பணிபுரிய தொடங்கினார். இவர் கார்தே து சியல் (*Carte du Ciel*), வான்வரை அட்டவணை (*Astrographic Catalogue*) ஆகிய திட்டங்களுக்கான ஆக்சுபோர்டு பங்களிப்புகள் சார்ந்த கணக்கீடுகளைச் செய்தார். இவருக்குசாவிலியன் வானியல் பேராசிரியர் எர்பெர்ட் கால் டரனர் வழிகாட்டினார். டர்னர் 1912 இல் இவரை அந்த வான்காணகத்துக்கான நிலையான முழுநேர இரண்டாம் உதவியாளராகப் பணியில் அமர்த்தினார். இவருக்கு ஆண்டுக்கு 50 பவுண்டுகள் ஊதியம் வழங்கப்பட்டது. இப்பணி முன்பு இவரது மாமாவில் ஒருவராகிய பிரெடெரிக் பெல்லாமியால் செய்யப்பட்டதாகும். அவர் எதெல் பிறப்பதற்கு முன்பே இரந்துவிட்டார்.  
ஆக்சுபோர்டு வான்வரை அட்டவணையில் பணி முடிந்ததும், டர்னர் கணக்கீடுகளுக்கான தேவைமிக்க வாட்டிகான் வான்காணகத்துக்கு உதவ முடிவுசெய்தார். இப்பதவியில் இவர் சூடேற்றப்படாத குடிலில் 1927 வரை பணிபுரிந்தார். இதனால், இவர் மிகவும் தொல்லை பட்டதோடு, இவரது உடல்நலமும் குன்றலானது. டர்னர் இறந்த 1930 இல், பெல்லாமி ISS இன் பதிப்பாசிரியர் ஆனார்; இவர் தன் சொந்த ஆர்வத்தால் 1925 முதல் 1935 வரையிலான நிலநடுக்க புறமையங்களின் தகவல்களைத் திரட்டியுள்ளார். மேலும் இவற்ரின் இருப்புகளையும் உலகப்பட்த்தில் குறித்துள்ளார். இவர் 1913 முதல் 1939 வரையிலான கால இடைவெளியில் பத்து ஆய்வுரைகலை வெளியிட்டார். இவற்ரில் இரண்டை தன் மாமாவுடன் இணைந்து வெளியிட்டுள்ளார். இவரது மாமா 1936 இல் இறந்தார். இவரது மாமா இவருடன் நெடுங்காலத்துக்கு இணைந்து பணிபுரிந்தும், கேம்பிரிட்ஜ் பல்கலைக்கழகதுக்கு மதிப்புமிக்க தகவல்களைத் திரட்டித் தந்துவிட்டு சென்றதுபோல இவருக்காக செல்வம் ஏதுமே விட்டு செல்லவில்லை. இவரது மாமாவின் உடைமைகளை ஆக்சுபோர்டு பல்கலைக்கழகம் ஏற்காததால் அவற்றை விற்ர நிதி இவருக்குக் கிடைத்தது.  
பெல்லாமி பிரித்தானிய வானியல் கழகத்தின் உறுப்பினராவார். இவர் 1926 இல் அரசு வானியல் கழக ஆய்வுறுப்பினராகத் தேர்ந்தெடுக்கப்பட்டார். ஏலும், இவருக்கு ஆக்சுபோர்டு பலகலைக்கழகம் கலை முதுவர் பட்டத்தை வழங்கியது. இவர் 1947 ஜூலையில் ஓய்வு பெற்று தோர்சேத்தில் உள்ள உப்வேவுக்கு இடம் மாறினார். இவர் 1960 திசம்பர் 7 இல் தோர்சேத்தில் உள்ள வேமவுத்தில் இறந்தார்ர்.
# பல்வகை இணைய அஞ்சல் நீட்சி

**பல்வகை இணைய அஞ்சல் நீட்சி** (media type ; MIME type ; content type) என்பது இணையத்தில் அனுப்பப்படும் கோப்பு வடிவங்கள் மற்றும் கோப்பு உள்ளடக்கங்களுக்கான, இரு பகுதிகளை உடைய அடையாளமாகும். 'இயனா' (IANA= Internet Assigned Numbers Authority) என்பது, இதன் சீர்தரம் குறித்த வகைப்படுத்தலை கையாளும் அலுவலக உரிமையகம் ஆகும். இணையம் குறித்த இலக்கு விசை(Request for Comments (RFC)) அமைப்பு என்பது, 'மிமி'(MIME (Multipurpose Internet Mail Extensions) ) குறித்த நவம்பர் 1996 கால, மின்னஞ்சல் செய்தியும்,அதன் இணைப்பும் ஆகியன குறிப்பவையாகும்.ஆகையால், 'மிமி' வகை(MIME type'') என்பது HTTP போன்ற, இணைய நெறிமுறைகளால் பின்பற்றப்படுகிறது மேலும், மீயுரைக் குறியிடு மொழி (HTML) போன்ற ஆவண வகையும், இணைய நெறிமுறையான மீயுரை பரிமாற்ற நெறிமுறை (HTTP) என்பதையும், இந்த இணையக்கோப்பு வகை, ஒரே நோக்கத்திற்காகப் பயன்படுத்திக் கொள்கிறது. ,
# பல்வகை இணைய அஞ்சல் நீட்சி

## பெயர் அமைப்பு

கீழ்கண்டவை இணையத்தில் அதிகம் பயன்படுத்தப்படும், இவ்வகை இணைய நீட்சிகளாகும்.
- <code>application/javascript</code>
- <code>application/json</code>
- <code>application/x-www-form-urlencoded</code>
- <code>application/xml</code>
- <code>application/zip</code>
- <code>application/pdf</code>
- <code>application/sql</code>
- <code>application/ld+json</code>
- <code>application/msword</code> (.doc)
- <code>application/vnd.openxmlformats-officedocument.wordprocessingml.document</code>(.docx)
- <code>application/vnd.ms-excel</code> (.xls)
- <code>application/vnd.openxmlformats-officedocument.spreadsheetml.sheet</code> (.xlsx)
- <code>application/vnd.ms-powerpoint</code> (.ppt)
- <code>application/vnd.openxmlformats-officedocument.presentationml.presentation</code> (.pptx)
- <code>application/vnd.oasis.opendocument.text</code> (.odt)
- <code>audio/mpeg</code>
- <code>audio/vorbis</code>
- <code>multipart/form-data</code>
- <code>text/css</code>
- <code>text/html</code>
- <code>text/csv</code>
- <code>text/plain</code>
- <code>image/png</code>
- <code>image/jpeg</code>
- <code>image/gif</code>
# விக்கிப்பீடியா:Statistics/weekly/7-Jan-2018
| 231 | Cold Season | 0 | 1 | 0 | 0 | 0 | 0 | 0 | 1 | 42 |  |
| 232 | Mariappan appan | 0 | 0 | 0 | 0 | 0 | 0 | 1 | 1 | 0 |  |
| 233 | 183.83.49.175 | 0 | 1 | 0 | 0 | 0 | 0 | 0 | 1 | 7 |  |
| 234 | 106.203.54.248 | 0 | 1 | 0 | 0 | 0 | 0 | 0 | 1 | 0 |  |
| 235 | தமிழ்க்குரிசில் | 0 | 1 | 0 | 0 | 0 | 0 | 0 | 1 | 2 |  |
| 236 | 2405:204:7183:C404:D594:695A:54E5:9141 | 0 | 0 | 0 | 0 | 0 | 0 | 1 | 1 | 0 |  |
| 237 | 103.48.58.226 | 0 | 1 | 0 | 0 | 0 | 0 | 0 | 1 | 0 |  |
| 238 | 45.249.123.239 | 0 | 1 | 0 | 0 | 0 | 0 | 0 | 1 | 4 |  |
| 239 | 117.243.17.133 | 0 | 1 | 0 | 0 | 0 | 0 | 0 | 1 | 1539 |  |
| 240 | 2405:204:70C4:87B1:8CF2:4E38:55CA:C9BD | 0 | 1 | 0 | 0 | 0 | 0 | 0 | 1 | 96 |  |
| 241 | 2405:204:7184:D7BD:0:0:988:B0B1 | 0 | 1 | 0 | 0 | 0 | 0 | 0 | 1 | 0 |  |
| 242 | 87.177.62.13 | 0 | 0 | 0 | 0 | 0 | 0 | 1 | 1 | 0 |  |
| 243 | 2405:204:718F:7ABE:0:0:FE8:50B1 | 0 | 1 | 0 | 0 | 0 | 0 | 0 | 1 | 0 |  |
| 244 | Jarould | 0 | 1 | 0 | 0 | 0 | 0 | 0 | 1 | 4 | } |
# கரும்பாறை

## பெயர்க்காரணம்

தமிழ்நாட்டில் கோயம்புத்தூர் மாவட்டத்தில் உள்ள அய்யாசாமி மலை என்று பரவலாக அறியப்படும் பெரும் பாறையால் ஆன பகுதிக்கு **கரும்பாறை** **அடிவாரம்** என்ற பெயர்தான் வேளாண்குடி மக்களால் வழங்கப்பட்டது . அய்யாஸ்வாமி மலை ( perumal malai ) என்பது சைவ வைணவ மத தாக்கத்தால் வழங்கப்படுகிற பிரபலமான பெயர்.  
இந்த மலை புவியியல்அமைப்பு ரீதியாக பெரிய கறுத்த பாறைகளால் ஆன மலை. தீத்திபாளையம் என்ற ஊர் இந்த மலையின் அடிவாரத்தில் உள்ளது . ராமக்ரிஷ்ண பொறியியல் கல்லூரி வளாகமும் உள்ளது.  
Map
# மைக்கேல் ரோபாஸ்

**மைக்கேல் ரோபாஸ்** (பிறப்பு மார்ச் 7, 1944) ஒரு அமெரிக்க மரபியலாளர் மற்றும் மரபு உயிரியலாளர். ரோபாஸ் பிரான்டிஸ் பல்கலைகழகத்தில் பேராசிரியராக இருக்கிறார் மற்றும் ஹோவார்டு ஹுக்ஸ் மருத்துவ நிறுவனத்தில் ஆராய்ச்சியாளர். .ரோபாஸ் குழுவினர் 1984 ஆம் ஆண்டில் டிரோஸொபிலா (ஈக்கள்) கால மரபனுக்கள குறித்த ஆராய்ச்சியின் விளைவாக உயிர்பியல் கடிகாரம் பற்றிய படியெடுத்தல் மொழிபெயர்ப்பு எதிர்மறை கருத்து சுழற்சியை பற்றிய முடிவுகளை 1990 ஆம் ஆண்டு முன்மொழிந்தனர். 1998 ஆம் ஆண்டில் டிரோஸொபிலாவில் (ஈக்கள்) முன்னோக்கி மரபியலை பயன்படுத்தி சுழற்சி மரபனு, கடிகார மரபனு கிரிப்டோ குரோமோசோம் போட்டோ ரிசப்டர் ஆகியவற்றை கண்டறிந்தனர். 2003 ஆம் ஆண்டில் தேசிய அறிவியல் கழகத்தில் தேர்ந்தெடுக்கப்பட்டார். ஜெஃப்ரி ச.ஹால் மற்றும் மைக்கேல் வாரன் யங் உடன் இனைந்து ரோபாஸ் 2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசுபெற்றார்.
# மைக்கேல் ரோபாஸ்

## வாழ்க்கை

மைக்கேல் ரோபாஸ் கான்சாஸ் நகரம், மிசோரியில் பிறந்தார். இவருடைய பெற்றோர்கள் ஹிலி மற்றும் ஆல்பிரட் ரோபாஸ் யூத அகதிகளாக நாஜி ஜெர்மனியில் இருந்து 1938 ஆம் ஆண்டு அமெரிக்காவில் தஞ்சம் அடைந்தனர். ரோபாஸ் குடும்பம் பாஸ்டன் நகரத்திற்கு குடிபெயர்ந்தது அப்போது அவருக்கு இரண்டு அகவை ஆகியிருந்தது. அதிலிருந்து அவர் பாஸ்டன் ரெட் சாக்ஸ் பேஸ் பால் அணியின் தீவிர ரசிகராக இருந்தார். ஆரம்பத்தில் ரோபாஸிற்கு கணிதத்தில் விருப்பமிருந்தாலும் கலிபோர்னியா தொழில்நுட்ப கல்லூரியில் (Caltech) உயிர்பியல் பிரிவில் இளங்கலை அறிவியல் பட்டம் பெற்றார் மற்றும் நார்மேன் டேவிட்சன் ஆராய்ச்சிக் கூடத்தில் சேர்ந்தப் பின்னர் அவருக்கு உயிர்பியலில் ஆர்வம் ஏற்பட்டது. 1965 ஆம் ஆண்டில் Caltech வேதியல் பாடத்தில் பட்டம் பெற்றார். ஃபல்பிரைட் உதவித்தொகை மூலம் பாரிஸில் ஓர் ஆண்டு ஆராய்ச்சிப் பணியில் ஈடுபட்டார் பின் 1970 ஆம் ஆண்டில் மாசாச்சூசெட்சு தொழில்நுட்பக் கழகம் உயிர் இயற்பியல் பிரிவில் முனைவர் பட்டம் பெற்றார்.  
ரோபாஸ் தனது சக ஆராய்ச்சியாளரான நட்ஜா அபோவிச்சை திருமணம் புறிந்தார். பெளலா மற்றும் தான்யா என்ற இரண்டு பெண் குழந்தைகள் உள்ளனர்.
# சந்திர சம்செர் ஜங் பகதூர் ராணா

**சந்திர சம்செர் ஜங் பகதூர் ராணா** (**Chandra Shumsher Junga Bahadur Rana**), (8 சூலை 1863 – 26 நவம்பர் 1929), நேபாள இராச்சியத்தின் 13வது பரம்பரை பிரதம அமைச்சராக 1901 - 1929 முடிய 29 ஆண்டுகள் பதவி வகித்தவர். ராணா வம்சத்தைச் சேர்ந்த இவர், நேபாளத்தில் பெண்கள் உடன்கட்டை ஏறல் முறையை ஒழித்தவர். இவருக்குப் பின் இவரது தம்பி பீம் சம்செர் ஜங் பகதூர் ராணாவும், மகன் மோகன் சம்செர் ஜங் பகதூர் ராணாவும் நேபாள பிரதம அமைச்சர்களாக பதவி வகித்தனர்.
# சந்திர சம்செர் ஜங் பகதூர் ராணா

## பிரதம அமைச்சர் பதவியில்

இவரது அண்ணன்மார்களும், நேபாள பிரதம அமைச்சர்களுமான வீர சம்செர் ஜங் பகதூர் ராணா மற்றும் தேவ் சம்செர் பகதூர் ராணாவின் மறைவிற்குப் பின், நேபாளப் படைத்தலைவராக இருந்த சந்திர சம்செர் ஜங் பகதூர் ராணா, 1901ல் நேபாள பிரதம அமைச்சரானார்.  
நேபாளத்தில் பெண்கள் உடன்கட்டை ஏறல் சடங்கை தடை செய்ததுடன், அடிமை முறையையும் ஒழித்தார். நேபாளத்தில் முதல் ஆங்கில வழிக் கல்வி முறைக்கு திரி சந்திரக் கல்லூரியை நிறுவினார். தராய் பகுதியில் வேளாண் நிலங்களுக்கு நீர்பாசான வாய்க்கால்களை நிறுவினார். நேபாளத்தில் நவீன மருத்துவமனைகளை நிறுவினார்.
நேபாளத்தில் **ரக்சல்** - **அம்லேக்கஞ்ச்** வரை முதல் இருப்புப் பாதையை நிறுவி தொடருந்து சேவைகள் அளித்தார்.  
ஐக்கிய இராச்சியத்துடன் அரசியல் தொடர்புகளை மேம்படுத்தினார். மேலும் ஐக்கிய இராச்சியத்தில் தங்கி இராணுவப் பயிற்சி பெற்றவர்.  
முதல் உலகப் போரின் போது, ஐக்கிய இராச்சியத்திற்கு பொருள் மற்றும் இராணுவப் படைவீரர்களையும் வழங்கி உதவினார்.  
இதனால் மகிழ்வுற்ற பிரித்தானியப் பேரரசு , 1923 நேபாள - பிரித்தானிய உடன்படிக்கையின் படி, நேபாளத்தை தன்னாட்சி கொண்ட நாடாக அங்கீகாரம் வழங்கியது.
# சந்திர சம்செர் ஜங் பகதூர் ராணா

## இதனையும் காண்க

- ராணா வம்சம்
- நேபாள பிரதம அமைச்சர்கள்
- நேபாள மன்னர்கள்
- நேபாள இராச்சியம்
# சௌதாரிய புஷ்கர் ஷா

**சௌதாரிய புஷ்கர் ஷா** (**Pushkar Shah**) (ஆகஸ்டு 16, 1784 &ndash; 1841) நேபாள இராச்சியத்தின் 5வது முக்தியார் எனும் நேபாள பிரதம அமைச்சராக 1838 - 1839 முடிய பதவி வகித்தவர்.  
நேபாளப் பிரதம அமைச்சராவதற்கு முன்னர் 1831 முதல் 1837 வரை டோட்டி பிரதேச ஆளுநராகவும், பிரதம அமைச்சர் பதவியிலிருந்து விலகிய பின்னர் 1837 முதல் 1838 முடிய சீனாவிற்கான, நேபாளத்தின் சிறப்பு தூதுவராகவும், பின் 1840 முதல் 1843 முடிய நேபால இராச்சியத்தின் ஆலோசகராகவும் பதவி வகித்தார்.
# சௌதாரிய புஷ்கர் ஷா

## மகன்கள்

சௌதாரிய பீம் விக்ரம் ஷா, ராணா விக்ரம் ஷா, கர்ணல் சௌதாரிய வீர விக்ரம் ஷா மற்றும் கர்ணல் அம்பர் விக்ரம் ஷா இவரது மகன்கள் ஆவார்.
# சௌதாரிய புஷ்கர் ஷா

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
- நேபாள இராச்சியம்
# ரங்கநாத் பௌதேல்

கூட்டாளியான ரங்கநாத் பௌதேல்]]  
**ரங்கநாத் பௌதேல்** (**Ranga Nath Poudyal**) நேபாள இராச்சியத்தின் நான்காவது பிரதம அமைச்சராக 1837 -1838 வரையும், பின்னர் 1840 ஆம் ஆண்டு நவம்பரில் மூன்று வாரங்களும் பதவி வகித்தவர்.  
இவர் இளமையில் வாரணாசியில் கல்வி கற்றவர். சமசுகிருத மொழியில் புலமை படைத்த பிராமணர் ஆவார்.  
காசி மன்னர் இவருக்கு பண்டித ராஜன் என்ற விருதினை வழங்கினார்.  
பீம்சென் தபாவுடன் நெருங்கிய நட்பு பாராட்டிய ரங்கநாத் பௌதேல், ஷா வம்ச நேபாள மன்னர்களின் ராஜகுருவாக விளங்கினார்.
# ரங்கநாத் பௌதேல்

## இதனையும் காண்க

- நேபாள பிரதம அமைச்சர்கள்
- பீம்சென் தபா
# மைக்கேல் வாரன் யங்

**மைக்கேல் வாரன் யங்** (பிறப்பு மார்ச் 28, 1949) ஒரு அமெரிக்க மரபியலாளர் மற்றும் உயிர்பியலாளர். டிராசோபிலா என்றழைக்கப்படும் ஈக்களின் தூக்கம் மற்றும் விழித்திருப்பதற்கு காரணமாக இருக்கும் மரபணுக்கள் குறித்து சுமார் மூன்று தசாப்பதங்கள் ஆராய்ச்சிகள் செய்வதற்கு அவர் வாழநாளை அர்ப்பணித்தார்.
# மைக்கேல் வாரன் யங்

## வாழ்க்கை

### ஆரம்பவாழ்க்கை

மைக்கேல் வாரன் யங் புளோரிடா, மயாமி<nowiki/>யில் மார்ச் 28, 1949 ஆம் ஆண்டு பிறந்தார். இவருடைய தந்தை ஒலின் மாதீசன் இராசயன் நிறுவனத்தில் அலுமினிய இங்கட் விற்பனை அதிகாரியாக தென் கிழக்கு அமெரிக்காவில் பணிபுறிந்தார். இவரது தாய ஒரு சட்ட அலுவலகத்தில் செயலாளராக பணிபுரிந்தார். ஆகயால் அவர் எந்தவொரு அறிவியல் பின்புலம் இல்லாத குடும்ப சூழலில் இருந்து வந்தாலும் அவரது பெற்றோர் இவரின் அறிவியல் ஆர்வத்தை புறிந்து அவருக்கு எல்லா வகையில் ஊக்கமளிப்பவராக இருந்தனர்.  
அவரது குடும்பம் பின்னாளில் டெக்சஸ் மாநிலத்தில் உள்ள டல்லாஸ் நகரத்திற்கு குடிபெயர்ந்தனர். அங்கு இவர் L.D.பெல் உயர்நிலைப் பள்ளியில் பயின்றார். அவரது இளம் பருவத்திலேயே, மைக்கேலின் பெற்றோர்கள் அவரை பரிணாம வளர்ச்சி மற்றும் உயிரியல் மர்மங்கள் பற்றிய டார்வினின் புத்தகங்களில் ஒன்றை பரிசாக அளித்தனர். அதன் மூலம் அவருக்கு உயிர்பியலில் ஆர்வம் அதிகமானது.
# மைக்கேல் வாரன் யங்

## வாழ்க்கை

### திருமண வாழ்க்கை

டெக்சாஸ் பல்கலைகழகம் இளங்கலை பட்டப்படிப்பு மாணவராக இருந்த சமயத்தில் தனது எதிர்கால மனைவி லாரல் எக்கார்டை சந்தித்தார். பின்னர் இருவரும் ஸ்டான்போர்டு பல்கலைக்கழகம் மாறினர். அங்கு மைக்கேல் முனைவர் பட்டத்திற்குப் பிந்தய ஆய்வாளராக சேர்ந்தார் மற்றும் அவரத மனைவி அங்கு லென் ஹெசன்பர்க்கிடம் ஆய்வு மாணவராக சேர்ந்தார். இவர்களுக்கு நாடாலி மற்றும் அரிசா என் இரண்டு பெண் பிள்ளைகள் உண்டு.
# சி. மர்செல்லா கரோல்லோ

**சி. மர்செல்லா கரோல்லோ** *(C. Marcella Carollo)* ETH சூரிச் பல்கலைக்கழகத்தின் இயற்பியல் துறைப் பேராசிரியர் ஆவார்.
# சி. மர்செல்லா கரோல்லோ

## கல்வி

இவர் பலெர்மோ பல்கலைக்கழகத்தில் தன் படிப்பைத் தொடங்கினார். இவர் இங்கே 1987 இல் இயற்பியலில் இளவல் பட்டத்தை உயிரியற்பியலில் பெற்றார். இவர் மூனிச்சில் உள்ள உலூத்விகு மேக்சிமில்லன் பலகலைக்கழகத்தில்1994 இல் வானியற்பியலில் முனைவர் பட்ட்த்தைப் பெற்றார்.
# சி. மர்செல்லா கரோல்லோ

## வாழ்க்கைப்பணி

கரோல்லோவுக்கு முதுமுனைவர் பட்ட ஆய்வுநல்கையான ஐரோப்பியக் குழுமப் பரிசு வழங்கப்பட்டது. இவர் இந்த ஆய்வை இலெய்டன் பல்கலைக்கழகத்தில் 1994 முதல் 1996 வரை மேற்கொண்டார். இவருக்கு விண்வெளித் தொலைநோக்கி அறிவியலுக்கான அபுள் முதுமுனைவர் ஆய்வுநல்கையும் கிடைத்தது இந்த ஆய்வை இவர் 1997 முதல் 1999 வரை ஜான் ஆப்கின்சு பலகலைக்கழகத்தில்மேற்கொண்டார். இவர் 1999 இல் கொலம்பியா பல்கலைக்கழகத்தில் வானியல் துறையில் உதவிப் பேராசிரியராகச் சேர்ந்தார். இவர் இப்பதவியில் 2001 வரை இருந்தார். இவர் 2002 இல் ETH சூரிச்சில் இணைப்பேராசிரியராகச் சேர்ந்தார். இவர்2007 இல் முழுப்பேராசிரியராக பதவி உயர்வு பெற்றார். இவர் 2012 இல் VIA கல்விக்கழகத்தின் இத்தாலிய மீயுயர் அறிவியலாளர் பட்டியலில் இடம்பிடித்தார் and in 2013 she was awarded the Winton Capital Research Prize.
# சி. மர்செல்லா கரோல்லோ

## ஆராய்ச்சி

இவரது வானியல் சார்ந்த ஆய்வுப் புலங்கள் பால்வெளியின் தோற்றமும் படிமலர்ச்சியும், புறப்பால்வெளி வானியல் ஆகியவை ஆகும். இவரது தொடக்கநிலை ஆய்வு பொன்மத்தன்மைக்கும் பால்வெளிக் கோளவக விண்மீன் பொருண்மைக்கும் உள்ல உறவை நிறுவியது. மேலும் இந்த ஆய்வு அரை ஒளி ஆரங்களுக்கு அப்பால் கரும்பொருண்ம வளிம வட்டம் நிலவுதலையும் விளக்கிக் காட்டியது.
# சி. மர்செல்லா கரோல்லோ

## கருத்து வேறுபாடு

2017 ஆகத்தில் ETH சூரிச் தன் வானியல் நிறுவனத்தை கலைத்தது. 2017 அக்தோபரில் இவரது அலுவற்பணி முறைகேடுகளைப் பற்றிய குற்றச்சாட்டுகளை ஆய்வுக்குட்படுத்தியது. பல்கலைக்கழகம் இவர் கடந்த பத்தாண்டுகளுக்கம் மேலாக பட்டப்படிப்பு மாணவரைத் தரக்குறைவாக நட்த்தியதைப் பற்றி ஆய்வுக்குட்படுத்தியது.
# யே சுகுவா

**யே சுகுவா** *(Ye Shuhua)* (; பிறப்பு: ஜூன் 21, 1927) ஒரு சீன வானியலாளரும் சாங்கய் வான்காணகப் பேராசிரியரும் ஆவார். இவர் 1960 களில் உலகின் மிகத் துல்லியமான பொது நேரத்தை அளந்ததற்காகவும் மீநீள அடித்தள குறுக்கீட்டுமானியை நிறுவியதற்காகவும் சீனாவில் செயற்கைக் கோள் ஒருங்கொளி நெடுக்க நுட்பங்களை உருவாக்கியதற்காகவும் பெயர்பெற்றவர்.  
இவர் முன்பு சாங்காய் வான்காணகத் தலைவராகவும் சீன வானியல் கழகத்தின் துணைத்தலைவராகவும் பன்னாட்டு வானியல் ஒன்றியத்தின் துணைத்தலைவராகவும் இருந்துள்ளார். இவர் சீன அறிவியல் கழகத்தின் உறுப்பினராகவும் பிரித்தானிய அரசு வானியல் கழகத்தின் அயல்நாட்டு உறுப்பினராகவும் இருந்துள்ளார். 3241 யேசுகுவா எனும் சிறுகோள் இவரது நினைவாகப் பெயரிடப்பட்டுள்ளது.
# யே சுகுவா

## இளமை

இவர் சீனாவில் உள்ள குவாங்துங் மாவாட்ட குவாங்ழவு நகரில் 1927 ஜூன் 21 இல் பிறந்தார். இவர் 1937 முதல் 1945 வரை நடந்த சீன-யப்பானியப் பஓர்க்காலத்தில் பள்ளிப்படிப்பை முடித்தார். அப்போது இவர் தன் குடும்பத்துடன் அடிக்கடி குவாங்ழவுவில் இருந்து ஆங்காங்குக்கும் சாவோகுவானுக்கும் இலியான் கவுண்டிக்கும் போரினால் நகரவேண்டி இருந்துள்ளது.  
யப்பான் 1945 இல் தோல்விகண்ட்தும் சுன்யாட்சென் பல்கலைக்கழக மாணவரைச் சேர்க்கத் தொடங்கியது. அப்பல்கலைக்கழகத்தில் யே சுகுவா இலக்கையம் கற்க விரும்பினார். ஆனால், அவரது தந்தையார் வேலைவாய்ப்பைக் கருத்தில் கொண்டு மருத்துவம் படிக்கும்படி வேண்டினார். யே சுகுவா மருத்துவம் படிக்க விரும்பாமல், இருவருக்கும் பொதுவாக யே சுகுவா கணிதவியலைத் தேர்ந்தெடுத்து படிக்க ஒப்பியுள்ளார். அப்போது சுன்யாட்சென் பல்கலைக்கழகத்தில் வானியலுக்கென்று தனித்துறை இல்லை; வானியல் கணித்த்துடன் இணைந்து கணிதம், வானியல் துறையாக விளங்கியது. பேராசிரியர் ழவு யிக்சின் (邹仪新) தாக்கத்தால் இவர் கணிதத்துக்கு மாற்றாக வானியலைப் பெரும்பாடமாக எடுத்துகொள்ள முடிவுசெய்தார்.
# யே சுகுவா

## தேர்ந்தெடுத்த வெளியீடுகள்

- Optical observations of time and latitude and the determining of the earth rotation parameters. *Proceedings of IAU Colloquium* No. 63. Dordrecht: D.Reidel Publishing Company: pp.&nbsp;11&ndash;23. (1982)
- VLBI measurements of radio positions at three stations. *Proceedings of IAU Colloquium* No. 63. Dordrecht: D.Reidel Publishing Company: pp.&nbsp;329&ndash;336. (1982)
- Note on the terrestrial reference system for geodynamics. *Proceedings of the 5th IAG Symposium*. Washington: National Oceanic and Atmospheric Administration: p.&nbsp;46. (1982)
- Intercomparison of celestial reference -general principle. *Reference Frames in Astronomy and Geophysics*. Kluwer Acad Publ: pp.&nbsp;295&ndash;304. (1989)
- with Wan T.S., Qian Z.H. Progress on Chinese VLBI Network Project. Radio Interferometry. *Proceedings of IAU Colloquium* No. 131, Provo, Utah: Astronomical Society of the Pacific: pp.&nbsp;386&ndash;389. (1991)
# வகைக்குறியீடு

**வகைக்குறியீடு** (Type code) என்பது 'மேக்' கணினிகளில் மட்டும் பயன்படும் தனித்துவக்கோப்பு வடிவ முறைமை ஆகும். இது 'மேக்' அல்லாத கணினிகளில் பின்பற்றப்படும் கோப்பு நீட்சியைப் போன்றது ஆகும். எடுத்துக்காட்டாக, 'சுடேக்'(STAK) என்பது இணையம் குறித்த முன்னோடிக் கருவி(HyperCard) ஆகும்.வின்டோஸ் வகை, லினக்சு வகை இயக்குதளங்களில் பின்பற்றப்படும் கோப்புநீட்சி முறைமையையும் இவை பயன்படுத்தவல்லது. இருப்பினும், பல கணிமை ஆய்வாளர்களின் கருத்துரைகளுக்கு ஏற்ப, 'மேக்'கின் பத்தாம் பதிப்பில் (Mac OS X 10.4 Tiger), இந்த வகைக்குறியீட்டிற்கும், கோப்புநீட்சிக்கும் அடுத்து வரவேண்டிய, அனைத்து இயக்குத்தளங்களுக்கும் பொதுவான சீர் சரவகைக் காட்டிகளை, (Uniform Type Identifier (UTI)) ஆப்பிள் நிறுவனம் ஆய்வு செய்து வருகிறது.
# கரோலின் கிராபோர்டு

**கரோலின் சுசான் கிராபோர்டு** *(Carolin Susan Crawford)* ஒரு பிரித்தானிய அறிவியல் பரப்புரையாளரும் வானியற்பியல் ஆய்வாளரும் விரிவுரையாளரும் கேம்பிரிட்ஜ் வானியல் நிறுவனத்திலும் இம்மானிவேல் கல்லூரியிலும் பணிபுரியும் பொதுமக்கள் வானியலாளரும் ஆவார்.
# கரோலின் கிராபோர்டு

## கல்வி

இவர் கேம்பிரிட்ஜ் நியூகாம் கல்லூரியில் 1985 இல் கணிதவியலில் கலையிளவல் பட்டம் பெற்றார். இவர் 1988 இல் தன் முனைவர் பட்டத்தை நியூகாம் கல்லூரியிலும் கேம்பிரிட்ஜ் பல்கலைக்கழகத்தின் கேம்பிரிட்ஜ் வானியல் கழகத்திலும் பெற்றார்.
# கரோலின் கிராபோர்டு

## கல்விசார் வாழ்க்கைப்பணி

இவர் பல முதுமுனைவர் ஆய்வுநல்கைகளையும் ஆராய்ச்சிக்கான ஆஅய்வுந்ல்கைகளையும் ஆக்சுபோர்டு பால்லியோல் கல்லுரியிலும் வானியல் நிறுவனத்திலும் கேம்பிரிட்ஜ் டிரினிட்டி முற்றத்திலும் கேம்பிரிட்ஜ் நியூகாம் கல்லூரியிலும் பெற்று ஆய்வில் தொடர்ந்து ஈடுபட்டார். இவர் 1996 இல் இருந்து 2007 வரை அரசு கழகத்தின் ஆராய்ச்சி ஆய்வுறுப்பினர் தகைமையைப் பெற்றார்.  
இவர் 2004 இல் கேம்பிரிட்ஜ் இம்மானுவேல் கல்லூரி விரிவுரையாளராகவும் அய்வுறுப்பினராகவும் சேர்ந்தார். அங்கு இப்போது இவர் இயற்பியல்சார் புலங்களின் இளவல்பட்டச் சேர்க்கைக்கான பயிற்றுநராகவும் உள்ளார். இப்பதவியில் 2005 இல் கூடுதலாக ஏற்ற வானியல் நிறுவனத்தின் மக்கள் பரப்புரை அலுவலர் பதவியுடன் இணைந்தே பணிபுரிந்துவருகிறார்.
# கரோலின் கிராபோர்டு

## ஆய்வியல் ஆர்வங்கள்

கிராபோர்டின் முதன்மையான ஆராய்ச்சி ஆர்வங்கள் X-கதிர் வானியலை ஒளியியல், அகச்சிவப்புக் கதிரண்மை நோக்கீடுகளுடன் இணைவாக்கி பெரும்பொருண்மைப் பால்வெளிகளின் இயற்பியல் நிகழ்வுகளை பால்வெளிக் கொத்துகளின் அகட்டில் (நடுக்கருவில்) ஆய்வதாகும். குறிப்பாக, இவர் சூடான கொத்தக ஊடகம், வெதுப்பான மின்னணுவாக்கப் படலங்கள், தண்மூலக்கூற்று முகில்கள், விண்மீன் உருகாக்கம், பால்வெளிகளின் மைய மீப்பொருண்மைக் கருந்துளையில் இருந்து வெளியே பாயும் கதிர்மின்மக் குழம்பு ஆகியவற்றிடையே நிகழும் சிக்கலான ஊடாட்டங்களை அறிவதற்கான நோக்கீடுகளை மேற்கொள்கிறார்."
# கரோலின் கிராபோர்டு

## பரப்புரைகளும் விருதுகளும்

இவர் வானியலின் பல பிரிவுகளில் பிரித்தானியா முழுவதும் வெளியிலும் பொதுமக்களுக்கான விரிவுரைகளும் பேச்சுகளும் பணிப்பட்டறைகளும் விவாதங்களும் நிகழ்த்துகிறார். இவர் தொடர்ந்து ஆண்டுதோறும் 4000 பெருக்கு அறிவியல் சார்ந்த பரப்புரைகளை ஆற்றுகிறார்.  
இவர் தொடர்ந்து ஒலிபரப்பு ஊடகங்களிலும் கலந்துகொள்கிறார். எடுத்துகட்டாக, பிரித்தானிய ஒலிபரப்பு நிறுவனத்தின் வானொலி அலைவரிசை-4 இல் *நம் காலத்தில்*, *வாழும் கோள்* ஆகிய நிகழ்ச்சிகளில் அடிக்கை தோன்றுகிறார்.  
இவர் 2009 இல் அறிவியலிலும் பொறியியலிலும் தொழில்நுட்பத்திலும் மகளிர் எனும் பிரித்தானியத் தகவல் மையத்தால் அறிவியல் தொடர்பாடலில் தன்னிகரற்ற திறமைகளுக்காக மகளிர் தன்னிகரற்ற சாதனை விருதுக்குத் தேர்வு செய்யப்பட்டார். இது இவரது “அறிவியல் தொடர்பாடல் வழியாக சமூகத்துக்கு ஆற்றிய பங்களிப்புகளுக்காக“ வழங்கப்பட்டது.”
# கரோல் ஜோர்டான்

**மங்கை கரோல் ஜோர்டான்** *(Dame Carole Jordan)* (பிறப்பு: 19 ஜூலை 1941) ஒரு பிரித்தானிய இயற்பியலாளரும் வானியற்பியலாலரும் வானியலாளரும் கல்வியியலாலரும் ஆவார். இவர் 1994 முதல் 1996 வரை பிரித்தானிய அரசு வானியல் கழகத்தின் தலைவராக இருந்தார்; இந்தப் பதவியைப் பெற்ற முதல் பெண்மணி இவரே. இஅர் 2005 இல் அரசு வானியல் கழகத்தின் பொற்பதக்கத்தைப் பெற்றார்; முதலில் 1828 இல் கரோலின் எர்ழ்செலும் இரண்டாவதாக 1996 இல் வேரா உரூபினும் இப்பதக்கத்தைப் பெற்றதும் மூன்றாவதாக பெற்ற பெண்மணி இவரே ஆவார். இவர் 2003 முதல் 2006 வரை ஆக்சுபோர்டு பல்கலைக்கழகத்தின் கோட்பாட்டு இயற்பியலுக்கான உருடோல்ப் பியர்ல்சு மையத் தலைவராக விளங்கினார். இவர் பிரித்தானியவின் முதல் பெண் பேராசிரியரும் ஆவார். இவரது இயற்பியல், வானியல் பணிகளுக்காக 2006 இல் பிரித்தானியப் பேரரசின் முதல் மங்கை கட்டளையாளர் ஆனை பிறப்பிக்கப்பட்டது.
# கரோல் ஜோர்டான்

## மங்கை ஆணை

இவரது இயற்பியல், வானியல் பணிகளுக்காக 2006 ஜூன் 17 இல் பிரித்தானியப் பேரரசின் முதல் மங்கை கட்டளையாளர் ஆனை பிறப்பிக்கப்பட்டது.
# கரோல் ஜோர்டான்

## சொந்த வாழ்க்கை

இவர் கல்காம் ஆய்வக்த்தில் உடன் பணிபுரிந்த இரிச்சர்டு பெக்கோவரை மனந்துகொண்டு 1971 முதல் 1983 வரை அவருடன் வாழ்ந்தார்.
# கிருஷ்ணாபுரம் புதூர்

**கிருஷ்ணாபுரம் புதூர்** என்பது கோவை மாவட்டம் தென்கரை பகுதியில் உள்ளடங்கிய ஒரு சிறிய கிராமம். இதன் ஒரு குறிப்பிட்ட பகுதி கிருஷ்ண நாயக்கர் என்றவர்க்கு தானமாக அக்கால ஆட்சியாளர்களால் வழங்கப்பட்டது. அதே சமயம் அப்பகுதியில் வேளாண் குடிகளும் அருகில் உள்ள மற்ற கிராமங்களில் வந்து குடியேற ஆரம்பித்தனர். கிருஷ்ண நாயக்கர் தம்பதிக்கு குழந்தைகள் இல்லாத காரணத்தால் தனக்கு தானமாக வந்த நிலத்தை மக்களுக்கே திரும்ப வழங்கிவிட்டதாக செவிவழிச் செய்தி.
# கிருஷ்ணாபுரம் புதூர்

## மற்றவை

அரசு ஆரம்பப்பள்ளி ஒன்று உள்ளது. பஞ்சாயத்து சாலைகள் , முக்கிய சாலை வசதிகள் உள்ளது.
# சிஞ்சா சமவெளி

**சிஞ்சா சமவெளி** ( **Sinja Valley**) நேபாள நாட்டின் மாநில எண் 6ல் சூம்லா மாவட்டத்தின், இமயமலையில் உள்ளது.  
சிஞ்சா சமவெளியை, பண்டைய கச மல்லர்கள் 12 - 14 நூற்றாண்டு வரை ஆட்சி செலுத்தினர்.
காம்பிரிட்ஜ் பல்கலைக்கழகத்தின் தொல்லியல் துறை, சிஞ்சா சமவெளியில் நடத்திய அகழ்வாராய்ச்சியில், பல அரண்மனைகள், கோயில்கள் மற்றும் தொல் பொருட்கள் கண்டுபிடிக்கப்பட்டது.சிஞ்சா சமவெளி பாறைகளில் துவக்க கால நேபாளி மொழியில் எழுதப்பட்ட கல்வெட்டுகள் கிடைத்துள்ளது.
# சிஞ்சா சமவெளி

## வரலாறு

14ம் நூற்றாண்டில் கச மல்ல இராச்சியம், இரண்டு தனி நாடுகளாக பிரிந்தது. கிபி 18ம் நூற்றாண்டில், ஷா வம்ச மன்னர் பிரிதிவி நாராயணன் ஷா நேபாள இராச்சியத்தை ஒன்றிணைக்கும் வரை, கச மல்ல நாடுகள் ஆட்சி செலுத்தியது. சிஞ்சா சமவெளியை நிறுவியவர் மன்னர் நாகராஜன் ஆவார்.
# சிஞ்சா சமவெளி

## உலகப்பாரம்பரிய களமாக தரம் உயர்த்துதல்

30 சனவரி 2008ல் சிஞ்சா சமவெளியை பண்பாட்டு உலகப் பாரம்பரியக் களங்களில் ஒன்றாக அறிவிப்பதற்கு யுனெஸ்கோ நிறுவனத்தின் தற்காலிக பட்டியலில் உள்ளது.
# வவுனியா கோவில்குளம் ஸ்ரீ அகிலாண்டேஸ்வரி சமேத அகிலாண்டேஸ்வரர் திருக்கோவில்

**அகிலாண்டேஸ்வரி சமேத அகிலாண்டேஸ்வரர் திருக்கோவில்** என்பது இலங்கையின், வன்னி நகரின் அண்மையில் உள்ள கோவில்குளம் கிராமத்தில் உள்ள ஒரு சிவன் கோயிலாகும்.
# வவுனியா கோவில்குளம் ஸ்ரீ அகிலாண்டேஸ்வரி சமேத அகிலாண்டேஸ்வரர் திருக்கோவில்

## வரலாறு

முடிக்குரியவர்களினால் அன்றைய காலகட்டத்தில் சைவக் கோயிலுக்காக இக்காணி வழங்கப்பட்டது. காணியின் பரப்பளவு 3ஏக்கர் 6 பேர்ச்சாக இருந்தது. தற்போது 2 ஏக்கர் 6 பேர்ச்சாக உள்ளது. இக் காணியில் 1956 ஆம் ஆண்டு அளவில் தற்போது வழிபட்டில் உள்ள விநாயகரை வைத்து ஊர்மக்கள் வழிபட்டு வந்துள்ளனர். இக் காணியில் சிவாலயம் ஒன்று அமைக்க வேண்டும் என்ற எண்ணம் நெடுங்காலமாகவே அவர்களுக்கு இருந்து வந்துள்ளது.  
அதன்படி 1989 செப்டம்பர் 8 அன்று அதிகாலை 4.00 மணிக்கு நயினை ஸ்ரீ நாகபூஷணி அம்மன் தேவஸ்தான அறங்காவலர் சபைத் தலைவரும், தீவுப்பகுதி உதவி அரசாங்க அதிபருமான திரு. ஆறுமுகம் தியாகராசா அவர்களால் இங்கு கோயில் பணி துவக்கபட்டது. கோயிலுக்கான மூல விக்கிரகங்களைத் தமிழ்நாட்டின் திருவரங்கம் திரு. பழனியப்பன் ஸ்தபதியாரும் உற்சவத் திருமேனிகளை தமிழ்நாட்டின், சுவாமி மலை தேவசேனாதிபதி ஸ்தாபதியும் வார்த்துத் தந்தார்கள்.  
வவுனியா கோவிற்குளச் சைவ மக்களின் முயற்சியால் இச்சிவன் கோயில் சிவாலத்திற்குரிய அனைத்து அம்சங்களுடன் 15மில்லியன் ரூபா செலவில் புதிதாகக் கட்டப்பட்டது. நாற்பதுக்கும் மேற்பட்ட சிவாச்சாரியார்களைக் கொண்டு 1996 சனவரி 5 அன்று குடமுழுக்கு செய்யப் பெற்றது.  
திருக்கேதீஸ்வரத்துக்கு அடுத்தபடியாக இலங்கையின் பெரிய சிவாலயமாகவும், விசாலமான கர்ப்பக்கிருகத்துடன் நிர்மாணிக்கப்பட்ட சிவாலயமாக இது விளங்குகிறது. யானையும் சிலந்தியும் சிவனை வழிபட்டு ஈடேற்றம் பெற்ற திருவானைக்காவைப் பின்பற்றி “ஈழத்துத் திருவானைக்கா” என்று சிறப்பித்துக் கூறுமளவிற்கு கோவில்குளம் சிவாலயம் அகிலாண்டேஸ்வரி உடனுறை அகிலாண்டேஸ்வரரின் கோயில் அமைந்துள்ளது.
# வவுனியா கோவில்குளம் ஸ்ரீ அகிலாண்டேஸ்வரி சமேத அகிலாண்டேஸ்வரர் திருக்கோவில்

## கோயில் அமைவிடம்

இக்கோயிலானது வவுனியா மத்திய பேருந்து நிலையம், தொடருந்து நிலையம் ஆகிய இரண்டு பாதை வழியும் வந்திறங்கியவர்கள் அதிலிருந்து திருகோணமலைக்குச் செல்லும் வீதியில் முதலாம் கட்டையை அடைந்தால் மூன்று பாதைகள் கொண்ட முச்சந்தி தென்படும். அதிலிருந்து பிரிந்து சென்றால் கோவில்குளம் கிராமத்தை அடையலாம். இக்கிராமத்தின் முகப்பிலே தென்படுகிறது இக் கோயில்.
# வவுனியா கோவில்குளம் ஸ்ரீ அகிலாண்டேஸ்வரி சமேத அகிலாண்டேஸ்வரர் திருக்கோவில்

## கோயில் அமைப்பு

கோயில் முகப்பில் வழிப்பிள்ளையாராக சித்திவிநாயகர் காட்சியளிக்காறார். இவ்வாலயமே அங்கு வாழ்ந்த – வாழுகின்ற மக்களின் மனதைக் குடிகொண்டு பார்ப்போர் பரவசநிலையடையும் வண்ணம் அருள்பாலிக்கும் அருள்மிகு அகிலாண்டேஸவரி சமேத அகிலாண்டேஸ்வரர் திருக்கோயிலாக விளங்குகிறது.  
வவுனியா கோவிற்குளம் அகிலாண்டேஸ்வரர் சிவன் கோயிலானது, காஞ்சிமடம் (கல்யாண மண்டபம்), அருளகம் சிறுவர் இல்லம், சிவன் முதியோர் இல்லம் என்னும் நிறுவனங்களைத் தன்னுடையதாக்கி பராமரித்து வருகிறது. கல்வி நோக்கிலும், சைவ சமய அறிவு வளர்ச்சி அபிவிருத்திப் பணியிலும், கல்விப் பணிகளிலும் பெரிதும் ஈடுபாடு கொண்டு வளர்ந்து வருகிறது.
# கில் ராஜ் ரெக்மி

**கில் ராஜ் ரெக்மி** (**Khil Raj Regmi**) (,(பிறப்பு:31 மே 1949), நேபாள உச்சநீதி மன்றத் தலைமை நீதியரசராக 6 மே 2011 முதல் 6 மே 2011 முதல் 11 ஏப்ரல் 2014 முடிய பதவி வகித்த காலத்தில்,
2013ன் துவக்கத்தில் நேபாள நாடாளுமன்றத் தேர்தலை நடத்துவதற்கு வசதியாக, அரசியல் கட்சிகளுடன் ஒப்புதலுடன், நேபாள குடியரசுத் தலைவர் ராம் பரன் யாதவ், கில் ராஜ் ரெக்மியை 14 மார்ச் 2013 அன்று தற்காலிக பிரதம அமைச்சராக நியமித்தார்.
# கில் ராஜ் ரெக்மி

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
# கிறிஸ்டோபர் ஆல்பர்ட் சிம்ஸ்

**கிறிஸ்டோபர் ஆல்பர்ட் சிம்ஸ்** (பிறப்பு அக்டோபர் 21, 1942) ஒரு அமெரிக்க பொருளியலாளர் மற்றும் பருப்பொருளியலாளர். தற்போது இவர் பிரின்ஸ்டன் பல்கலைகழகத்தில் பேராசிரியாராக உள்ளார். தாமஸ் ஜான் சார்ஜெண்ட் உடன் இணைந்து கிறிஸ்டோபர் சிம்ஸ் பருப்பொருளியல் விளைவுகள் மற்றும் காரணிகள் குறித்த அனுபவ ஆராய்ச்சிக்காக 2011 ஆம் ஆண்டிற்கான பொருளாதாரத்திற்கான நோபல் பரிசு பெற்றார்.
# கிறிஸ்டோபர் ஆல்பர்ட் சிம்ஸ்

## வாழ்க்கை

சிம்ஸ் வாசிங்டன், டி. சி.<nowiki/>யில் பிறந்தார். அவரது தந்தை ரூத் போடுமேன், ஜனநாயக கட்சியின் அரசியல்வாதி. ரூத் ஒரு ஆங்கில மற்றும் வடக்கு ஐரிஸ் வம்சாவழியில் வந்தவர். அவரது தாய் பாதி யுதராகவும் மற்றும் பாதி ஆங்கில கலப்பு வம்சாவழியாகவும் இருந்தார். அவருடைய மாமா மார்க் லிசர்சன் யேல் பொருளாதார நிபுணராக இருந்தார். சிம்ஸ் 1963 ஆம் ஆண்டில் ஹார்வார்டு பல்கலைகழகத்தில் கணிதத்தில் பட்டம் பெற்றார். 1968 ஆம் ஆண்டு ஹார்டுவிக் மேற்பார்வையில் ஹார்வார்டில் சிம்ஸ் தனது முனைவர் பட்டம் (PhD) பெற்றார். அவர் 1963-64 இடைபட்ட காலப்பகுதியில் கலிபோர்னியா பல்கலைக்கழகத்தில் பட்டதாரி மாணவராகவும் இருந்தார். அவர் ஹார்வர்டு, யேல் பல்கலைக்கழகத்திலும், 1999 ஆம் ஆண்டு முதல், பிரின்ஸ்டன் நிறுவனத்திலும் ஆசிரியராக இருந்தார்.  
அவர் மினசொட்டா பல்கலைக்கழகத்தில் தனது நீண்டகால வாழ்வை கழித்தார், அங்கு 1970 முதல் 1990 வரை ஆசிரியராக இருந்தார். சிம்ஸ் பொருளாதார சமூகத்தில் 1974 இல் இருந்து உறுப்பினராக உள்ளார், அமெரிக்க அறிவியல் மற்றும் கலை கழகத்தில் 1988 ஆம் ஆண்டு முதல் உறுப்பினராகவும், தேசிய அறிவியல் கழகத்தில் 1989 இல் இருந்து உறுப்பினராகவும் உள்ளார்.
# காத்தரைன் கர்மானி

**காத்தரைன் "கேட்டி"கர்மானி** *(Catharine "Katy" D. Garmany)* (பிறப்பு: மார்ச்சு 6, 1946) ஓர் அமெரிக்க வானியலாளர் ஆவார். இவர் தேசிய ஒளியியல் வான்காணகத்தில் பணிபுரிகிறார். இவர் உயர்பொருண்மை விண்மீன்களினுருவாக்கமும் படிமலர்ச்சியும் பற்றியும் வானியல் கல்வி பற்றியும் ஆய்வு மேற்கொள்கிறார்.  
இவர் 1998 இல் இருந்து 2001 வரை பசிபிக் வானியல் கழகத்தின் குழும உறுப்பினராக இருந்தார். பின்னர் 2001 இல் இருந்து 2003 வரை அதன் துணைத்தலைவராக இருந்துள்ளார். இவர் விண்மீன்களின் தோற்றம் பற்றிய ஆய்வுக்காக மிகவும் பாராட்டப்பட்டவர். இவர் 1976 இல் ஆன்னி ஜம்ப் கெனான் வானியல் விருதை அமெரிக்க வானியல் கழகத்தில் இருந்து பெற்றார். இவர் 1976 முதல் 1984 வரை ஜிலா நிறுவனத்தில் (வானியற்பியலாய்வக இளை நிறுவனத்தில்) ஆராய்ச்சி இணையுறுப்பினராக இருந்துள்ளார். இவர் 1981 ஆம் ஆண்டு முதல் கொலராடோ பல்கலைக்கழகத்தில் வானியற்பியல், கோளியல், வளிமண்டலவியல் துறையில் பேராசிரியராக உள்ளார். இவர் ஜிலா நிறுவனத்தின் முந்தைய தலைவர். இவர் பட்ட, மேற்பட்டப் படிப்பு மாணவருக்கும் கல்வி பயிற்றுவிப்புப் பட்டறிவும் எளிய பொதுமக்களுக்குப் பரப்புரை ஆற்றுவதில் வல்லமையும் பெற்றவர். இவர் வர்ஜீனியா பல்கலைக்கழகம், கொலராடோ பல்கலைக்கழகம், கொலராடோ வளாகத்தில் அமைந்த சோம்மசு- பவுசுச் வான்காணகம், பிசுக்கே கோளரங்கம் ஆகிய நிறுவன்ங்கள் வாயிலாக பல பொதுமக்களுக்கான ப்ரப்புரைகளை ஆற்றியுள்ளார். இவர் பன்னாட்டு வானியல் ஒன்றியம், அமெரிக்க வானியல் கழகம், பசிபிக் வானியல் கழகம், பன்னாட்டுக் கோளரங்கக் கழகம் ஆகியவற்றின் உறுப்பினர் ஆவார்.
# காத்தரைன் செசார்சுகி

**காதெரைன் ழீன்னி செசார்சுகி** *(Catherine Jeanne Cesarsky)* (பிறப்பு: 24 பிபரவரி 1943)ஒரு பிரெஞ்சு வானியலாளர் ஆவார். இவர் புத்தியல்கால வானியற்பியல் மையப் புலங்களில் செய்த சிறந்த ஆராய்ச்சிக்காகப் பெயர்பெற்றவர். இவர் முன்பு பன்னாட்டு வானியல் ஒன்றியத்தின் தலைவராகவும் (2006-2009) ஐரோப்பியத் தெற்கு வான்காணகத்தின் இயக்குநராகவும் (1999-2007) இருந்துள்ளார். இவர் 2017 இல் சதுரக் கிலோமீட்டர் அணி கதிர்வீச்சுத் தொலைநோக்கித் திட்டக் குழுமத்தின் தலைவராகவும் உள்ளார்.
# காத்தரைன் செசார்சுகி

## கல்வி

பிரான்சில் பிறந்த இவர் அர்ஜெண்டீனாவில் வளர்ந்தார். இவர்புவெனாசு ஏரேசு பல்கலைக்கழகத்தில் இயற்பியல்சார் அறிவியல் புலங்களில் இளவல் பட்டம் பெற்றார். இவர் 1971 இல் வானியலில் முனைவர் பட்டத்தை ஆர்வர்டு பல்கலைக்கழகத்தில் இருந்து பெற்றார்(கேம்பிரிட்ஜ், மசாசூசட், அமெரிக்கா). பின்னர் பல ஆண்டுகளாக கலிபோர்னியா தொழில்நுட்பக் கழகத்தில் பணிபுரிந்தார்.
# திராவிடத் தேசியம்

சிலை]]  
**திராவிடத் தேசியம்** (**Dravidian nationalism** or **Dravidianism)** என்பது தென் இந்தியாவில் உள்ள நான்கு முக்கிய இன-மொழி மக்களை உள்ளடக்கிய சென்னை மாகாணத்தில் வளர்ந்தது. இந்த கருத்தானது 1930 களில் இருந்து 1950 ஆம் ஆண்டு காலகட்டத்தில் தென்னிந்தியர்கள் (திராவிடர்கள்) வட இந்தியர்களிடமிருந்து வேறுபட்ட இன மற்றும் கலாச்சாரத்தைக் கொண்ட மக்கள் என்று கூறி வந்த சிறிய இயக்கங்கள் மற்றும் அமைப்புகளின் தொடர்ச்சியான பரப்புரைகளால் பிரபலமடைந்தது. இந்த இயக்கத்தினர் பிராமணர்கள் வடக்கிலிருந்து வந்தவர்கள் என்று கூறியது, அவர்கள் தென் இந்திய மக்களின் மீது தங்கள் மொழியான, சமஸ்கிருதத்தையும், சமயம் மற்றும் பாரம்பரியம் போன்றவற்றை திணிக்கின்றனர் என குற்றஞ்சாட்டினர்.  
பெரியார் ஈ. வே. ராமசாமி தலைமையிலான துவக்கக் கால திராவிட இயக்கமானது தென்னிந்தியாவின் அனைத்து திராவிட மொழி பேசும் மாநிலங்களையும் உள்ளடக்கிய சுதந்திர திராவிட நாடு வேண்டும் என்று கோரியது. இந்த இயக்கமானது மற்ற திராவிட மக்களிடையே ஆதரவை பெற இயலாமல் தோல்வியுற்றது ஆனால் தமிழர்களிடையே ஓரளவு ஆதரவை பெற்றிருந்தது. 1930 இல் இருந்து 1950 வரையிலான காலகட்டங்களில் தமிழ் பேச்சாளர்களிடையே திராவிடத் தேசியமானது புதிய சித்தாந்தமாக உருவானது. ஆனால் மொழிவழி மாநிலங்களின் பிரிவினைக்குப் பிறகு தமிழ்நாட்டில் தமிழ்த் தேசியமே திராவிட தேசியம் என்ற பெயரில் இயங்கியது.  
தமிழ்த் தேசியம் மூன்று கருத்தியல்களை அடிப்படையாகக் கொண்டது: பிராமண மேலாதிக்கத்தை அகற்றுவது; "தனித்ததமிழுக்கு புத்துயிரூட்டுவது, சமூகச் சீர்திருத்தங்களாக, சாதி அமைப்பை ஒழித்தல், சமய நடைமுறைகள் மற்றும் சமுதாயத்தில் பெண்களுக்கு சம உரிமையை மீட்டு அளித்தல் போன்றவை ஆகும்.  
1960 களின் பிற்பகுதியால், திராவிட சிந்தனைகளைக் கொண்ட அரசியல் கட்சிகள் தமிழ்நாட்டில் அதிகாரத்தை பெற்றன. பின்னர் தேசியக் கருத்துக்களாக தமிழ்த் தலைவர்களின் மத்தியில், குறைந்தபட்சம், தமிழர்கள் சுயாட்சி கொண்டிருக்க வேண்டும் அல்லது அதிகபட்சம் இந்தியாவில் இருந்து பிரிவினை வேண்டும் என்பதாக இருந்தது  
திராவிடத் தேசியம் பல்வேறு கோட்பாடுகளை வளர்த்தது அதாவது கி.மு 16,000 இந்தியப் பெருங்கடலில் பரவி இருந்து மூழ்கிய குமரிக்கண்டம் குறித்த கருத்துகள், 10,000 ஆண்டுகளுக்கு முன்பு அசலான வேதத்தை எழுதியவர் மாமுனி மயனே என்னும் கருத்து, கி.மு. 50,000 இருந்த குமரிக் கண்ட நாகரீகம், கி.மு 6097 இல் பாண்டியனின்கீழ் செயல்பட்ட இரண்டாவது தமிழ்ச் சங்கம் போன்றவை.
# திராவிடத் தேசியம்

## அரசியல் கட்சிகள்

- கா. ந. அண்ணாதுரையின் தலைமையில் திராவிட முன்னேற்றக் கழகம் 1969 தேர்தலில் வெற்றி பெற்றது. **தமிழ்த் தேசியவாதம்** தமிழக அரசின் நிரந்தர அம்சமாக இருந்து வந்தது.
- அதே போல் பேரறிஞர் அண்ணா திமுக கட்சியில் முதலமைச்சர் ஆன பிறகு **மத்திய கட்சிகளுடன் கூட்டாட்சி கொள்கை** இல்லை என்ற அவர் முடிவில் அதற்கு பதிலாக **மாநில சுயாட்சி கொள்கை** முறையை அவர் இருக்கும் வரை கடைபிடித்த *மாநில சுயாட்சி கொள்கை* இருந்த வரை *தமிழ் தேசியம்* கொள்கையால் தமிழ் மக்கள் ஓரளவு சுயநிர்ணயத்தை அடைந்த பின்னர் பிரிவினைக்கான முழக்கங்கள் ஒரு சிலரைத் தவிர மிக முக்கிய அரசியல் கட்சிகளிடம் இல்லாமலே போய்விட்டது. ஒன்றுபட்ட இந்தியாவில் தமிழ்நாட்டின் வளர்ச்சிக்கும், மக்களுக்கு வேண்டிய திட்டங்களை செய்தே தங்கள் கடமை எனக் கூறியும் மாநில கட்டுபாட்டில் உள்ள அதிகாரங்களுக்கு உட்பட்ட செயல் திட்டங்களை நிறைவேற்றியும், மத்திய அரசாங்க கட்டுப்பாட்டில் உள்ள தேவையான அதிகாரங்களை போராடியோ அல்லது கேட்டு பெறுவதில் தான் அரசியல் மாண்புமிக்க செயல்களாக மாநில சுயாட்சி தத்துவத்தும் கூறும் உயிர் நாடி கொள்கைகளாகும்.
- பின்பு திமுகவில் பேரறிஞர் அண்ணா மறைவிற்குப் பிறகு முதலமைச்சர் பதவியில் இருந்த மு. கருணாநிதி அவர்கள் 1971 நாடாளுமன்றத் தேர்தலின் போது திமுக மற்றும் அதன் முன்னோடி கட்சியான திராவிடர் கழகம் கட்சியின் அடிப்படை கொள்கைக்கு எதிரான மத்திய காங்கிரஸ் கட்சியுடன் முதல் முதலாக கூட்டணி வைத்த போது **தி.க** தலைவர் பெரியார் அவர்களால் கடுமையாக விமர்சிக்கப்பட்ட போதிலும் அதை பொருட்படுத்தாமல் தேர்தல் கூட்டணியே தவிர கொள்கை கூட்டணி இல்லை என்ற மு. கருணாநிதி அவர்கள் கூற்றாக இருந்தாலும் மத்திய கட்சிகளான காங்கிரஸ் மற்றும் அதன் பிறகு வந்த ஜனதா கட்சி, மதச்சார்பற்ற ஜனதா கட்சி, ஜனதா தளம், சமாஜ்வாடி ஜனதா கட்சி, பாரதிய ஜனதா கட்சி போன்ற மத்திய கட்சிகளிடம் தனது உயிர் நாடி கொள்கைகளான திராவிடம், தமிழ் தேசியம், சமூகநீதி, சிறுபான்மையினத்துவம், சாதி, மதம், கடவுள் மறுப்பு கொள்கைகள்யாவும் மத்திய கட்சிகளின் கூட்டாட்சி தத்துவம் என்ற முறையில் மாநில சுயாட்சி தத்துவம் நசுக்கப்பட்டுவிட்டது. என்பதே இன்றைய காலத்தில் திராவிட கட்சிகளான **திமுக**, அதிமுக கட்சிகளின் நிலையாகும்.
# திராவிடத் தேசியம்

## கொள்கைகள் சிதைவுர காரணம்

- தமிழ்நாட்டின் பெரிய மாநிலக் கட்சிகளான திராவிட சித்தாந்த கொள்கையுடைய திமுக, அதிமுக, மதிமுக போன்ற மாநில கட்சிகள், மத்திய தேசிய கட்சிகளுடன் கூட்டணியில் இணைந்து போட்டியிட்டு புது தில்லியில் அமைகின்ற மத்திய அரசில் அடிக்கடி பங்கேற்கின்றன. இந்த மாநில கட்சிகள் தமிழ் தேசியவாதத்தை நாடாளுமன்ற மக்களவையில் தமிழ் தேசியத்தின் முக்கியத்துவத்தை எடுத்துறைத்தபோதிலும் அதை புரிந்து கொள்ளவதிலும், செயல்படுத்துவதிலும் இந்திய தேசிய மத்திய கட்சிகள் தமிழ் தேசிய கொள்கைக்கு முக்கியத்துவம் கொடுக்காத இயலாமை செயல் காரணமாக நவீன தமிழ் நாட்டில் அவை செல்வாக்கு இல்லாமல் போனதற்கு முக்கிய காரணங்களில் ஒன்றாக உள்ளது. நவீனகால தமிழ் தேசியவாதம், உண்மையில் தமிழ் அடையாளக் கொண்டாடுவது மற்றும் ஏழைகளின் 'உயர்வு' ஆகியவற்றைக் கொண்டுள்ளது.
# சீர் சரவகைக் காட்டி

**சீர் சரவகைக் காட்டி** (Uniform Type Identifier (UTI)) என்பது, ஆப்பிள் நிறுவனத்தால் வழங்கப்பட்ட மென்பொருள் மீது பயன்படும் உரைச்சரம் (text string) ஆகும். இச்சரமானது மென்பொருளின் வகுப்பு / பிரிவு அல்லது உருப்படியை, தனித்துவமாக அடையாளங்காட்டப் பயன்படுகிறது. கணியச் செயற்பாடுகளான, கணிய முறைமை இலக்குகள், ஆவணங்கள் அல்லது படக்கோப்பு வகைகள், கோப்புரைகள், செயற்பொதிகள், தரப்பிரிப்புத் தரவு, தரவிலிருந்து பிரித்த துண்டுத்தரவுகள், நிகழ்படத் தரவு போன்றவைகளுக்கு உகந்த, ஆப்பிள் அல்லாத நிறுவன மென்பொருள்களின் சீர் சரவகைக் காட்டிகளை ஏற்று, செயற்படவல்ல ஒத்திசைவை, ஆப்பிளின் சீர் சரவகைக் காட்டிகள்(UTIs) தருகிறது. இந்த வசதியை, மாக் கணினி பதிப்பு 10.4 என்பதில் காணலாம். இந்த சீர் சரவகைக் காட்டிகள், எதிர் ஆட்கள பெயரிடல் குறியீட்டுமுறையைப் (Reverse domain name notation) பயன்படுத்திக் கொள்கிறது.
# சீர் சரவகைக் காட்டி

## ஆப்பிளின் அடுக்கதிகாரம்

கீழ்கண்டவை மிகவும் அடிப்படையான சீர சரவகைக் காட்டிகள் ஆகும்.  
| public.item | இருப்பு அடுக்கதிகாரத்தினுள்ளான அடிவகுப்பு |  |  |
| --- | --- | --- | --- |
| public.content | அனைத்துக் கோப்பு உள்ளடங்களுக்கான அடிவகுப்பு |  |  |
| public.data | public.item | அனைத்துக் கோப்புகள், ஒட்டுப்பலகை போன்றவகைகளுக்கான அடிவகுப்பு |  |
| public.image | public.data, public.content | அனைத்துப் படங்களுக்கான அடிவகுப்பு | } |  
பிற கோப்புவகைக் காட்டிகளையும் கூட, ஆப்பிளின் சீர் சரவகைக் காட்டிகள் அடையாளங்காட்டுகிறது.  
| public.filename-extension | public.case-insensitive-text | கோப்பு நீட்சி |  |
| --- | --- | --- | --- |
| public.mime-type | public.case-insensitive-text | பல்வகை இணைய அஞ்சல் நீட்சி |  |
| com.apple.ostype | public.text | Four-character code (type OSType) |  |
| com.apple.nspboard-type | public.text | NSPasteboard type | } |
# பெர்யால் ஓசல்

**பெர்யால் ஓசல்** *(Feryal Özel)* (born May 27, 1975) ஒரு துருக்கிய-அமெரிக்க வானியற்பியலாளர் ஆவார். இவர் துருக்கியில் உள்ள இசுதான்புல்லில் பிறந்தார்.இவர் செறிந்த பொருள்களின் இயற்பியலிலும் உயர் ஆற்றல் வானியற்பியல் நிகழ்வுகளிலும் ஆய்வுகள் மேற்கொண்டார். இவர் நொதுமி விண்மீன்கள், கருந்துளைகள், காந்தமீன்கள் ஆய்வுக்காக பெயர்பெற்றவ்ர் ஆவார்.இவர் டசுக்கனில் உள்ள அரிசோனா பல்கலைக்கழகத்தின் வானியல் துறை, சுட்டீவர்டு வான்காணகம் ஆகியவற்றின் பேராசிரியர் ஆவார். இவர் அமெரிக்க இயற்பியல் கழகத்தில் இருந்து வானியற்பியலில் நொதுமி விண்மீன்களின் சிறந்த ஆய்வுப் பங்களிப்புகளுக்காக மரியா கோயெப்பர் விருதினைப் பெற்றார்.  
இவர் தன் முனைவர் பட்டத்தை ஆர்வார்டு பலகலிக்கழகத்தில் இருந்து பெற்றார். இவர் நியூஜெர்சி, பிரின்சுடன் உயராய்வு நிறுவனத்தில் உறுப்பினராகவும் அபுள் ஆய்வுநல்கை உறுப்பினராகவும் இருந்துவருகிறார். இவர் ஆர்வார்டு-இராடுகிளிப் நிறுவன ஆய்வுறுப்பினராகவும் at the பெர்க்கேலி கொலராடோ பல்கலைக்கழகத்தின் வருகைதரு பேராசிரியராகவும் உள்ளார் . இவர் பல தொலைக்காட்சி நிகழ்வுகளில் பங்கேற்றுள்ளார். இவற்றில் Big Ideas on PBS, அமெரிக்க வரலாற்றுத் தொடரின் புடவிசார் வரிசை ஆகியவை அடங்கும்.
# பெர்யால் ஓசல்

## கல்வி

- 1992 – ஊசுகூதர் அமெரிக்க கல்விக்கழகம், இசுதான்புல், துருக்கி
- 1996 – இளமறிவியல், இயற்பியலும் பயன்முறைக் கணிதவியலும், கொலம்பியா பல்கலைக்கழகம், நியூயார்க் நகர்
- 1997 - மூதறிவியல், இயற்பியல், நீல்சு போர் நிறுவனம், கோப்பனேகன்
- 2002 – முனைவர் பட்டம், வானியற்பியல், ஆர்வார்டு பல்கலைக்கழகம், கேம்பிரிட்ஜ், அமெரிக்கா
# பெர்யால் ஓசல்

## தகைமைகளும் விருதுகளும்

- மில்லர் கட்டில் வருகைதரு பேராசிரியர் , பெர்க்கேலி கலிபோர்னியா பல்கலைக்கழகம் 2014
- அமெரிக்க இயற்பியல் கழக மரியா கோயெப்பெர்ட் மேயர் விருது 2013
- ஆய்வுநல்கை, இராட்கிளிப் உயர்நிலை ஆய்வு நிறுவனம் 2012-13
- ஆர்வார்டு பல்கலைக்கழக பார்க் ஜே. போக் பரிசு 2010
- சாந்தியாகோ வானியல் கழக உலூகாசு விருது 2010
- துருக்கி அறிவியல் தொழில்நுட்ப ஆராய்ச்சி அறக்கட்டளை வருகைதரு அறிஞர் ஆய்வுநல்கை 2007
- அபுள் முதுமுனைவர் ஆய்வுநல்கை 2002-2005
- தனித்தகவு அறிஞர் விருது, அத்தூர்க் செல்விகள் அறக்கட்டளை 2003
- கெக் ஆய்வுநல்கை, உயர்நிலை ஆய்வு மையம் 2002
- வான் விளாக் ஆய்வுநல்கை, ஆர்வார்டு பல்கலைக்கழகம் 1999
- கோசுடிரப் பரிசு, நீல்சுபோர் நிறுவனம் 1997
- நீல்சுபோர் நிறுவனப் பட்டப்படிப்பு ஆய்வுநல்கை 1996-1997
- பயன்முறைக் கணிதவியல் புல விருது, கொலம்பியா பல்கலைக்கழகம், 1996
- ஃபூ அறகட்டளை உதவிநல்கை, கொலம்பியா பல்கலைக்கழகம் 1994-1996
- செர்ன் (CERN) ஆராய்ச்சி நல்கை 1995
- துருக்கி உடல்நலக் கல்வி அறக்கட்டளை உதவிநல்கை 1992-1994
# கச மல்ல இராச்சியம்

**கச மல்ல இராச்சியம்** (**Khasa-Malla kingdom**) , என்பதை **கச இராச்சியம்** (**Khasa Kingdom** என்றும் அழைப்பர். இந்த இராச்சியம் தற்கால நேபாள நாட்டில் கிபி பத்தாம் நூற்றாண்டில் மன்னர் நாகராஜன் என்பவரால் நிறுவப்பட்டது. நேபாள மல்லர் குல மன்னர்களால் (மல்லர் வம்சம் அல்ல) மேற்கு நேபாளத்தின் சிஞ்சா சமவெளியை தலைமையிடமாகக் கொண்டு கிபி 11 - 14ம் நூற்றாண்டு வரை ஆளப்பட்டது.  
மத்திய இந்தியாவின் **தாங்க இராச்சியத்தின்** 954ம் ஆண்டின் கஜுராஹோ கல்வெட்டுக் குறிப்புகளில் நேபாளத்தின் கச மல்லா இராச்சியம், வங்காளத்தின் கௌடப் பேரரசு மற்றும் மேற்கு & மத்திய இந்தியாவின் கூர்ஜர-பிரதிகாரப் பேரரசிற்கு இணையானது எனக் கூறுகிறது.  
யில் 13ம் நூற்றாண்டில் தேவநாகரி எழுத்தப்பட்ட எழுத்துக்கள்]]  
கச மல்ல இராச்சியம் குறித்தான செய்திகள், சிஞ்சா சமவெளியின் சூம்லா மாவட்டம் மற்றும் சுர்கேத் மாவட்டங்களில் அகழ்வாராய்ச்சிகளில் 12 - 14ம் நூற்றாண்டு காலத்திய கஸ் மொழியில் எழுதப்பட்ட தேவநாகரி எழுத்து கல்வெட்டுகள் மூலம் அறியப்படுகிறது.கச மல்ல இராச்சியம், பத்தாம் நூற்றாண்டின் பிற்காலத்தில் நிறுவப்பட்டிருக்கலாம், என 12 - 14ம் நூற்றாண்டில் கிடைத்த வரலாற்று ஆவணங்கள் மூலம் தெரியவருகிறது.
# கச மல்ல இராச்சியம்

## கச மல்ல இராச்சியத்தின் முக்கிய ஆட்சியாளர்கள்

- நாகராஜ் (नागराज)
- சாப் (चाप)
- சாபில்லா (चापिल्ल)
- கிராசிசல்லா (क्राशिचल्ल)
- கிராதிசல்லா (क्राधिचल्ल)
- கிராசல்லா (1189-1223)
- ஜிதாரி மல்லா (जितारी मल्ल)
- அசோக் சல்லா (अशोक चल्ल) (1223–87)
- ரிபு மல்லா (1312–13) ஜிதாரி மல்லாவின் தம்பி மகன்
- ஆதித்திய மல்லா (आदित्य मल्ल) (நாகராஜ் வழித்தோன்றல்களின் முடிவு)
- புண்ணிய மல்லா (पुन्य मल्ल) ஆதித்திய மல்லனின் மருமகன்
- பிரிதிவி மல்லா (पृथ्वी मल्ल) வாரிசுக்கான மகன் இல்லை
- சூரிய மல்லா (सूर्य मल्ल) ரிபு மல்லனின் மகன்
# கச மல்ல இராச்சியம்

## வீழ்ச்சி

ஆண்ட 22 பைசே இராச்சிய மன்னர்கள் காலத்தில், கஸ் மொழியில், தேவநாகரி எழுத்தில் எழுதப்பட்ட 1747ம் ஆண்டின் செப்புப் பட்டயம்]]  
13ம் நூற்றாண்டின் பிற்பகுதியில், கச மல்ல இராச்சியம் வீழ்ச்சியடைந்தது. எனவே இராச்சியம் சிதறியது. கர்ணாலி - பேரி மண்டலத்தில் 22 குறுநில மன்னர்கள் கொண்ட **பைசே** இராஜ்ஜியக் கூட்டமைப்பும், கண்டகி மண்டலத்தில் 24 குறுநில மன்னர்கள் கொண்ட **சௌபீஸ்** இராச்சியக் கூட்டமைப்பும் உருவானது. சௌபீஸ் கூட்டமைப்பில் 12 கஸ் குழு மன்னர்களும், 12 மகர் குழு மன்னர்களும் இருந்தனர்.
# கச மல்ல இராச்சியம்

## வீழ்ச்சி

### 22 குறுநில மன்னர்கள் ஆண்ட பகுதிகள்

- சூம்லா
- டோட்டி
- ஜாஜர்கோட்
- பஜுரா
- கஜூர்
- பிஸ்கோத்
- மல்நேதா
- தாலஹாரா
- தைலேக்
- துல்லு
- துர்யால்
- துளசிபூர்
- தாங்
- சல்யான்
- சில்லி
- பாலவாக்
- ஜெகாரி
- தர்னார்
- அத்பீஸ
- கோதம்
- மஜால்
- குர்னாகோட்
- ருக்கும்
# கச மல்ல இராச்சியம்

## வீழ்ச்சி

### 24 குறுநில மன்னர்கள் ஆண்ட பகுதிகள்

- கோர்க்கா
- லம்ஜுங்
- தனஹூ
- காஸ்கி
- நுவாகோட்
- தோர்
- சதாஹுன்
- கரஹுன்
- ரைசிங்
- கிரிங்
- பையூன்
- பர்பத்
- கால்கோட்
- பால்பா
- குல்மி
- அர்கா- காஞ்சி
- மூசிகோட்
- இஸ்மா
- தூர்கோட்
- பஜாங்
- வீர்கோட்
- புயுட்டான்
- பூதாவல்
# கச மல்ல இராச்சியம்

## இதனையும் காண்க

- கச மக்கள்
- கிராதர்கள்
- லிச்சாவி
- மல்லர் வம்சம்
- ஷா வம்சம்
- கோர்க்கா நாடு
- நேபாள இராச்சியம்
# சோடியம் பெர்மாங்கனேட்டு

**சோடியம் பெர்மாங்கனேட்டு **(Sodium permanganate) NaMnO<sub>4</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். பொட்டாசியம் பெர்மாங்கனேட்டுடன், நெருங்கிய தொடர்பினைக் கொண்டுள்ளது. ஆனால்,இதன் தயாரிப்பு முறையானது அதிக செலவினத்தை ஏற்படுத்துவதால், பொட்டாசியம் பெர்மாங்கனேட்டுடன்ஒப்பிடும் போது குறைவான அளவிலேயே விரும்பத்தக்கதாகும். இது முக்கியமாக ஒற்றை ஐதரேட்டாக கிடைக்கிறது.  
இந்தஉப்பானதுநீரை வளிமண்டலத்திலிருந்து உட்கவரும் தன்மையையும், குறைவானஉருகுநிலையையும்கொண்டுள்ளது. KMnO<sub>4</sub>ஐவிட 15 மடங்கு அதிககரையும்தன்மைபெற்றுள்ளதால்,சோடியம்பெர்மாங்கனேட்டு உயர் செறிவுள்ள MnO<sub>4</sub><sup>−</sup> அயனிகளின் செறிவு வேண்டப்படும் நேர்வுகளில் சில குறிப்பிட்ட பயன்பாடுகளைக் கொண்டுள்ளது.
# சோடியம் பெர்மாங்கனேட்டு

## தயாரிப்பு மற்றும் பண்புகள்

சோடியம் பெர்மாங்கனேட்டை KMnO<sub>4</sub> தயாரிக்கப்படும் வழிமுறையைப் பயன்படுத்தி தயாரிக்க முடிவதில்லை. ஏனெனில், தேவைப்படும் இடைநிலைப் பொருளான மாங்கனேட்டு உப்பானது, Na<sub>2</sub>MnO<sub>4</sub>, உருவாவதில்லை. ஆகவே, இந்த உப்பைத் தயாரிப்பதற்கு KMnO<sub>4</sub> இலிருந்து மாற்றம் செய்யப்படும் முறையையும் உள்ளடக்கி மிகக்குறைவான நேரடியானதயாரிப்பு முறைகளே உள்ளன.  
சோடியம் பெரமாங்கனேட்டு பொட்டாசியம் பெர்மாங்கனேட்டினை ஒத்த பண்புகளைக் கொண்டுள்ளது.இதுநீரில்உடனடியாகக்கரைந்துஅடர் செவ்வூதா நிறத்தைக்கொண்டகரைசலைத்தருகிறது.இந்தக்கரைசலைஆவியாக்கும்போது முப்பட்டகவடிவுள்ள,செவ்வூதா-கருநிற,மின்னக்கூடிய,படிகவடிவ NaMnO<sub>4</sub>·H<sub>2</sub>O ஒற்றை ஐதரேட்டைத் தருகிறது. பொட்டாசியம்உப்பு ஐதரேட்டை உருவாக்குவதில்லை.இதன் நீர் உறிஞ்சும் இயல்பின் காரணமாக, இந்த உப்பு பொட்டாசியம் உப்பினைக் காட்டிலும், பகுப்பாய்வு வேதியியலில் பயன்படுகிறது.  
இது சோடியம் ஐப்போகுளோரைட்டுடனான மாங்கனீசு டை ஆக்சைடின் வினையின் மூலமாகத் தயாரிக்கப்படுகிறது:  
: 2 MnO<sub>2</sub> + 3 NaOCl + 2 NaOH → 2 NaMnO<sub>4</sub> + 3 NaCl + H<sub>2</sub>O
# சோடியம் பெர்மாங்கனேட்டு

## பயன்பாடுகள்

இதன் அதிக கரைதிறனின் காரணமாக, இந்த உப்பின் நீர்க்கரைசல்கள் அரிப்பொரிப்பில் நிலைநிறுத்தியாகப் பயன்படும் அரிப்புத்தன்மை கொண்ட சாயமூன்றியாக மின்சுற்றுப் பலகையில் பயன்படுகிறது.
# படியளக்கும் விழா

**படியளக்கும் விழா** மதுரை நகர வீதிகளில் நடைபெறுகின்ற விழாவாகும்.
# படியளக்கும் விழா

## சோதனை

உலகின் அனைத்து உயிர்களுக்கும் படி அளப்பதற்காக சிவபெருமான் புறப்பட்ட போது பார்வதி செய்த சோதனையே இந்த விழாவிற்குக் காரணமாக அமைந்தது. அவர் பாத்திரத்தில் ஒரு எறும்பினை அடைத்தார். அனைத்து உயிர்களுக்கும் படியளந்துவிட்டு வந்த சிவபெருமானிடம் ஒரு உயிருக்கு அவர் படியளக்கவில்லை என்று கூறினார். ஆனால் பாத்திரத்தைத் திறந்தபோது அதில் அந்த எறும்புக்கு அருகில் அரிசி இருந்தது.
# படியளக்கும் விழா

## விழா

இந்நிகழ்வினை நினைவுகூரும் வகையில் மார்கழி மாதம் தேய்பிறை அஷ்டமியில் இறைவனும், இறைவியும் மதுரை நகரின் வீதிகளில் அனைத்து உயிர்களுக்கும் படியளக்கும் வகையில் சப்பரததில் உலா வருவர். இவ்விழா தொடர்ந்து நடைபெறுகிறது.
# படியளக்கும் விழா

## பிற கோயில்கள்

தமிழ்நாட்டில் கீழ்க்கண்ட கோயில்களிலும் இவ்விழா நடைபெறுகிறது.
- மானாமதுரை சோமநாதர் கோயில்
- திண்டுக்கல் காளஹஸ்தீஸ்வரர் கோயில்
# வி. எஸ். ராகவன் (இயக்குநர்)

**வி. எஸ். ராகவன்** ஒரு திரைப்பட இயக்குநரும், தயாரிப்பாளரும் ஒலிப்பதிவு பொறியாளருமாவார். *ரேவதி புரொடக்ஷன்ஸ்* என்ற திரைப்பட தயாரிப்பு நிறுவனத்தையும் ஒலிப்பதிவுக் கலையகத்தையும் சொந்தமாக வைத்திருந்தார்.
# வி. எஸ். ராகவன் (இயக்குநர்)

## தொழில் வாழ்க்கை

வி. எஸ். ராகவன் இயக்கிய திரைப்படங்களில் கள்வனின் காதலி(1955) , *மணிமேகலை (1959)*, *சந்திரிகா* (1950 - மலையாளம்) என்பன அடங்கும்.  
வி. எஸ். ராகவன் ஏ. வி. எம். கலையகத்தில் ஒலி பொறியாளராக கடமையாற்றினார். தென் இந்தியாவின் முதல் ஒலி பொறியாளர் இவர்தான். ஜெமினி நிறுவனத்தில் பணியாற்றிய சி. ஈ. பிக்ஸ் என்ற பொறியாளரிடமிருந்து இவர் பயிற்சி பெற்றார். 1943 ஆம் ஆண்டு சத்ய ஹரிச்சந்திரா (1943 திரைப்படம்) என்ற திரைப்படம் கன்னட மொழியிலிருந்து தமிழுக்கு மொழிமாற்றம் செய்யப்பட்டது. இதுவே இந்தியாவின் முதல் மொழிமாற்றுத் திரைப்படமாகும். இந்த மொழிமாற்று ஒலிப்பதிவை செய்தவர் வி. எஸ். ராகவன்.
# வி. எஸ். ராகவன் (இயக்குநர்)

## சொந்த வாழ்க்கை

அவரது முழுப்பெயர் வி. ஸ்ரீனிவாச ராகவன். ஆயினும் வி. எஸ். ராகவன் என்றே அழைக்கப்பட்டார்.
# மாக் பிஹு

**மாக் பிஹு** (Magh Bihu (মাঘ বিহু) (**போகாலி பிஹு** என்றும்அழைக்கப்படுகிறது (ভোগালী বিহু) (பிஹு என்றால் உணவு உண்ணும் இன்பம் என்பதாகும்) அல்லது **மாகர் பிஹு** (মাঘৰ দোমাহী) என்பது இந்திய மாநிலமான அசாமில் கொண்டாடப்படும் அறுவடைத் திருவிழா ஆகும். இது மாசி (சனவரி-பிப்ரவரி) மாதத்தில் அறுவடைக்காலம்முடிந்ததும்நடக்கிறது.இது மகர சங்கராந்தியின் அசாம் வடிவம் ஆகும்.இந்தவிருந்து ஒரு வாரத்திற்கு நீடிக்கும்.  
இந்தத் திருவிழாவில்விருந்து மற்றும்தீமூட்டுதல்ஆகியஅம்சங்கள் முதன்மையானவை.இவ்விழாநாளில் இளைஞர்கள், மீஜி மற்றும் பெஹாகர் என்றழைக்கப்படும் தற்காலிக குடிசைகளை, மூங்கில், இலைகள்ஆகியவற்றைக்கொண்டு அமைத்து, அதன் பக்கத்தில்இரவில் நெருப்புமூட்டிசமைத்து,ஆடிப் பாடி கூட்டாகவிருந்துசாப்பிட்டு மகிழ்வர். அடுத்த நாள் காலையில் குடிசைகளை எரித்து விடுவர். இந்த கொண்டாட்டங்களின் போது டெக்கீலி பூங்கோ (உறியடி) மற்றும் எருமை சண்டை போன்ற அசாமியபாரம்பரிய விளையாட்டுகள்நடக்கும்.
# பீட்டர் ஆர்தர் டயமண்ட்

**பீட்டர் ஆர்தர் டயமண்ட்** (*Peter Arthur Diamond*, பிறப்பு: ஏப்ரல் 29, 1940) ஒரு அமெரிக்க பொருளியலாளர். இவர் அமெரிக்க சமூகப் பாதுகாப்புக் கொள்கையின் பகுப்பாய்வு மற்றும் 1980 - 1990 ஆண்டுகளின் இடைபட்ட காலத்தில் சமூகப் பாதுகாப்பு குறித்த ஆலோசனைக் குழுவின் ஆலோசகர் பணிக்காக அவர் அறியப்பட்டார். 2010 ஆம் ஆண்டின் பொருளாதாரத்திற்கான நோபல் பரிசு தாலே.தோ.மார்டென்சென் மற்றும் கிறிஸ்டோபர் அ. பிசாரைட்ஸ் உடன் இணைந்துப் பெற்றார். பீட்டர் மாசாச்சூசெட்சு தொழில்நுட்பக் கழகம் பேராசிரியர்.
# பீட்டர் ஆர்தர் டயமண்ட்

## வாழ்க்கை

டயமண்ட் நியூயார்க் நகரத்தில் ஒரு யூத குடும்பத்தில் பிறந்தார். அவரது தாத்தா பாட்டிமார் 20 ஆம் நூற்றாண்டின் தொடக்கத்தில் அமெரிக்காவில் குடிபெயர்ந்தார்கள். அவருடைய தாயின் பெற்றோர் மற்றும் ஆறு மூத்த உடன்பிறந்தோர் போலந்தில் இருந்து வந்தனர். இவருடைய பெற்றோர், 1908 ஆம் ஆண்டில் பிறந்தவர்கள், பெரும்பாலும் நியூயார்க் நகரத்தில் வளர்ந்ததால் அவர்கள் பெருநகரப் பகுதிக்கு வெளியே சென்றதில்லை.  
பீட்டர் யேல் பல்கலைகழகத்தில் 1960 ஆம் ஆண்டில் கணிதத்தில் இளங்கலை பட்டம் பெற்றார் மற்றும் 1963 ஆம் ஆண்டில் மாசாச்சூசெட்சு தொழில்நுட்பக் கழகம் முனைவர் (Ph.D.) பட்டம் பெற்றார். 1963 முதல் 1965 ஆம் ஆண்டு வரை கலிபோர்னியா பல்கலைகழக<nowiki/>த்தில், உதவிப் பேராசிரியராக இருந்தார் மற்றும் 1966 ஆம் ஆண்டில் மாசாச்சூசெட்சு தொழில்நுட்பக் கழகம் இணை பேராசிரியாரக இருந்தார். பின்னர் 1970 ஆம் ஆண்டு பேராசிரியராக பதவி உயர்வு பெற்றார். மேலும் 1985 முதல் 1986 வரையில் பொருளாதார துறையின் தலைவராகவும் இருந்தார். 1997 ஆம் ஆண்டு பல்கலைகழகத்தில் சிறந்த பேராசிரியர் என்று அறிவிக்கப்பட்டார்.
# அமைப்புச் செயற்பாட்டியம்

சமூகவியலிலும் மானிடவியலிலும் **அமைப்புச் செயற்பாட்டியம்** (Structural functionalism) அல்லது வெறுமனே **செயற்பாட்டியம்** என்பது, ஒன்றாகச் செயற்பட்டு ஒருமைப்பாட்டையும், உறுதிப்பாட்டையும் மேம்படுத்துகின்ற கூறுகளைக் கொண்ட, ஒரு சிக்கலான முறைமையாகப் பார்த்துக் கோட்பாடுகளை உருவாக்குவதற்கான ஒரு கட்டமைப்பு ஆகும். இந்த அணுகுமுறை பேரியல் மட்டத்தில் சமூகத்தைப் பார்க்கிறது. இது, சமூகம் முழுமையையும் உருவாக்கும் சமூகக் கட்டமைப்புக்களை விரிந்த நோக்கில் பார்ப்பதுடன், சமூகம் உயிரினங்களைப்போல் கூர்ப்பு அடைகிறது எனவும் நம்புகிறது. சமூகக் கட்டமைப்பு, சமூகச் செயற்பாடு என்னும் இரண்டையுமே இந்த அணுகுமுறை கவனத்தில் கொள்கிறது. சமூகத்தின் ஆக்கக் கூறுகளான நெறிமுறைகள், பழக்க வழக்கங்கள், மரபுகள், நிறுவனங்கள் ஆகியவற்றின் செயற்பாடுகளை அடிப்படையாகக்கொண்டு சமூகத்தை செயற்பாட்டியம் முழுதாகக் கவனத்திற் கொள்கிறது. "உறுப்பு"க்கள் முழுமையான உடலின் முறையான செயற்பாட்டுக்காக வேலை செய்வதுபோல், சமூகத்தின் கூறுகளும் வேலை செய்கின்றன என்னும் பொதுவான ஒப்புமையை ஏபர்ட் இசுப்பென்சர் என்பவர் பிரபலப்படுத்தினார். மிகவும் எளிமையான சொற்களில் சொல்வதானால், உறுதியானவையும், ஒருங்கிணைந்தவையுமான முறைமைகளின் செயற்பாட்டுக்கான காரணமாக, வழமை அல்லது நடைமுறை சார்ந்த அம்சங்கள் கொண்டுள்ள தாக்கங்களைக், கடுமையாக எடுத்துக்காட்டும் முயற்சிகளுக்கு, அமைப்புச் செயற்பாட்டியம் அழுத்தம் கொடுக்கிறது. தல்காட் பார்சன்சு என்பவரின் கருத்துப்படி, அமைப்புச் செயற்பாட்டியம், ஒரு குறிப்பிட்ட சிந்தனைக் குழு என்பதிலும், அது சமூக அறிவியலின் முறையியல் வளர்ச்சியில் ஒரு படிநிலையை விளக்குகிறது.